Diari Oficial de la Generalitat Valenciana


Sumari del DOGV 10551, del 19-12-2024 (2024/13573)

RESOLUCIÓ de 13 de desembre de 2024, de la Direcció General de Vivenda, de concessió d’ajudes DANA al lloguer regulades mitjançant el Decret 167/2024, de 12 de novembre, del Consell, pel qual s’aproven les bases reguladores i el procediment de concessió directa d’ajudes urgents de lloguer de vivenda per a contribuir a pal·liar els efectes produïts pel temporal de vent i pluges iniciat el 29 d’octubre de 2024 a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10850

Data del DOGV
:   19-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13712

CVE
:   SQLY-X-4867-76646

Data del document
:   13-12-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * lloguer
    * suport econòmic
    * habitatge
    * desastre natural
    * inundació

*Antecedents de fet*

1. Vistos el Decret 167/2024, de 12 de novembre, del Consell, pel qual s’aproven les bases reguladores i el procediment de concessió directa d’ajudes urgents de lloguer destinades a contribuir a pal·liar els efectes produïts pel temporal de vent i pluges iniciat el 29 d’octubre de 2024 a la Comunitat Valenciana (DOGV núm. 9053 GQL, de 12.11.2024), i la seua correcció d’errors (DOGV núm. 9983, de 14.11.2024)

2. Examinades les sol·licituds d’ajuda urgents per al lloguer de vivenda presentades fins a la data de la present resolució, complint el termini previst en l’article 8 del Decret 167/2024, de 12 de novembre, del Consell.

Han de considerar-se els següents:

*Fonaments de dret*

1. Hi és aplicable l’article 11 del Decret 167/2024, de 12 de novembre, del Consell, pel qual es van aprovar les bases reguladores i el procediment de concessió directa d’ajudes urgents destinades a les persones afectades pel temporal de vent i pluges iniciat el 29 d’octubre de 2024 a la Comunitat Valenciana, pel qual es regula que la concessió de l’ajuda correspon a la persona titular de la Direcció General de Vivenda a proposta del titular del Servici Territorial de Vivenda de València.

2. Vistes les raons d’interés públic que concorren en la concessió d’estes ajudes i la impossibilitat de convocatòria pública, d’acord amb el que s’establix en l’article 2 de l’esmentat Decret 167/2024, estes subvencions es concedixen de manera directa, en aplicació del que es preveu en l’article 22.2.c)  de la Llei 38/2003, de 17 de novembre, general de subvencions, en relació amb el que establixen els apartats 2 i 3 de l’article 28 de l’esmentada llei, i l’article 168.1.C)  de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, per concórrer raons d’interés públic, social, econòmic o humanitari. Així, les subvencions regulades en este decret tenen un caràcter singular, derivat del caràcter excepcional i únic dels esdeveniments que motiven el procediment en qüestió. Atés l’objecte específic de les subvencions, es requerix una concessió directa i no és procecedent una convocatòria pública, perquè les raons d’interés públic que justifiquen l’atorgament directe de les subvencions radiquen en la urgència d’atenció de les necessitats de les persones físiques per la inhabitabilitat sobrevinguda de les seues vivendes.

3. Mitjançant una resolució de la Conselleria d’Hisenda, Economia i Administració Pública, s’autoritza una ampliació de crèdit, en virtut del que es preveu en l’article 48 de la Llei 1/2015, i en l’article 22.1.o)  de la Llei 8/2023, de pressupostos de la Generalitat per a l’exercici 2024, en l’annex de subvencions i transferències corrents del programa 431C00, Emergència residencial i funció social, de la Vicepresidència i Conselleria de Servicis Socials, Igualtat i Vivenda, per import de 33.298.688,00 euros, que permet la inclusió d’una línia de concessió directa de l’article 168.1.C)  de la Llei 1/2015 (expedient 00.013/24).

Així mateix, mitjançant la Resolució de la directora general de Pressupostos, de la Conselleria d’Hisenda, Economia i Administració Pública, de data 19 de novembre de 2024, s’actualitzen els límits per a adquirir compromisos plurianuals en la línia de subvenció S1892 habilitada per a dotar econòmicament les ajudes DANA per a lloguer de vivenda aprovades mitjançant el Decret 167/2024, i es consigna l’import de 71.594.314,00 euros per a l’anualitat de 2025.

Sobre la base de tot el que s’ha exposat,

RESOLC

*Primer*

Concedir les ajudes per a facilitar l’accés a una vivenda en règim d’arrendament per import d’1.120.000,00 euros, per a atendre les ajudes corresponents a cent expedients detallats en l’annex d’esta proposta, amb càrrec al programapressupostari 431C00, Emergència residencial i funció social, centre gestor N10492185FD37728, posició pressupostària G.431C00.48104 del capítol 4 i la línia de subvenció habilitada a este efecte, S1892, dels pressupostos de la Generalitat per a 2024 i 2025, i la sublínia G474995887, convocades mitjançant el Decret 167/2024, de 12 de novembre, del Consell, pel qual es van aprovar les bases reguladores i el procediment de concessió directa d’ajudes urgents de lloguer destinades a contribuir a pal·liar els efectes produïts pel temporal de vent i pluges iniciat el 29 d’octubre de 2024 a la Comunitat Valenciana**.**

D’acord amb el que establix l’article 12.2 del Decret 167/2024 esmentat anteriorment, regulador de les ajudes, de conformitat amb la normativa vigent en el moment d’entrada en vigor d’este decret, i atesa la naturalesa d’estes ajudes, a les persones físiques sol·licitants d’estes se’ls podrà reconéixer la condició de beneficiàries i procedir al pagament, encara que no estiguen al corrent en el compliment de les seues obligacions tributàries i davant de la Seguretat Social o tinguen la condició de subjectes deutors per resolució de procedència de reintegrament.

Segon

Comprometre el gasto per import d’1.120.000, 00 euros, amb càrrec al programa pressupostari 431C00, Emergència residencial i funció social, centre gestor O53022507TE84265, posició pressupostària G.431C00.48238 del capítol 4 i la línia de subvenció habilitada a este efecte, X312489012, dels pressupostos de la Generalitat, i comprometre una quantia de 336.000, 00 euros amb càrrec a l’anualitat 2024, corresponent al pagament anticipat de l’ajuda, i una quantia de 784.000,00 euros amb càrrec a l’anualitat 2025.

D’acord amb el que s’establix en l’article 13 del Decret 167/2024, el 30 % de la subvenció es pagarà a la persona beneficiària de l’ajuda amb caràcter anticipat en el moment de la concessió mitjançant transferència al compte bancari designat per esta.

Per a l’abonament de la resta de la subvenció serà necessari la presentació dels justificants de pagament mitjançant transferència bancària realitzada a favor de l’arrendador, on consten clarament les dades identificatives de l’arrendador i les mensualitats objecte d’abonament. Esta justificació dels rebuts d’abonament del lloguer s’aportarà amb caràcter trimestral. Així mateix, juntament amb la primera aportació de rebuts, haurà d’adjuntar-se una còpia del contracte de lloguer subscrit, així com l’acreditació per qualsevol mitjà admissible en dret del fet que els danys ocasionats pel temporal han afectat l’habitabilitat de la vivenda habitual i permanent.

L’enllaç al tràmit telemàtic d’aportació de la documentació justificativa és el següent:

<https://www.gva.es/va/inicio/procedimientos?id_proc=G101757>

Haurà d’accedir-se a l’apartat «Justificació» i realitzar la presentació autenticada atenent les instruccions que es disposen en este.

La persona beneficiària haurà de comunicar de manera fefaent i immediata a la Direcció General de Vivenda la percepció de qualsevol ajuda o indemnització pel mateix concepte procedent d’altres entitats públiques o privades, en la mesura que superen els imports màxims previstos en l’article 7 del Decret 167/2024, de 12 de novembre, del Consell, en els termes disposats per l’article 16 d’este.

Contra la present resolució, que posa fi a la via administrativa, podrà interposar-se un recurs de reposició davant del director general de Vivenda, que serà el competent per a resoldre’l, en virtut de la delegació de competències efectuada en el resolc sext, punt 22 i concordants, de la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV núm. 9851, de 17.05.2024), en relació amb l’article 3 i la disposició final segona del Decret 32/2024, de 21 de novembre, de la Presidència de la Generalitat, pel qual es determinen el nombre i la denominació de les conselleries i les seues atribucions, i l’article 21 del Decret 132 /2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda, en el termini d’un mes a comptar de l’endemà de ser publicada, de conformitat amb el que s’establix en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé, directament, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l’endemà de ser publicada, de conformitat amb el que s’establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 13 de desembre de 2024

Juan Antonio Pérez Sala

Director general

Esta disposició conté annexos. Consulteu-ne la versió en PDF.